खो-खो में सूडसर स्कूल पहले स्थान पर
राजीवगांधी खेल अभियान के तहत जिला ग्रामीण प्रतियोगिता युवा कार्यक्रम और खेल मंत्रालय भारत सरकार, राज्य सरकार एवं राजस्थान राज्य क्रीड़ा परिषद के तत्वावधान में क्षेत्रिय खेलकूद प्रशिक्षण केन्द्र द्वारा जिला स्तरीय खेलकूद प्रतियोगिता सार्दुल स्पोर्ट्स स्कूल में करवाई जा रही है। प्रतियोगिता के दूसरे दिन मंगलवार को खो-खो और कबड्डी प्रतियोगिता हुई। खो-खो के बालक वर्ग में ग्रामोत्थान सीनियर सेकेंडरी स्कूल सूडसर ने पहला, राजकीय आदर्श उच्च माध्यमिक विद्यालय दुलचासर ने दूसरा और कोलायत टीम तीसरे स्थान पर रही। जबकि बालिका वर्ग में ग्रामोत्थान सीनियर सेकेंडरी स्कूल सूडसर ने पहला, पांचू ने दूसरा और कोलायत ने तीसरा स्थान प्राप्त किया। कबड्डी मुकाबले में बालक वर्ग में न्यू टैगोर पब्लिक स्कूल लूणकरण ने पहला और बालिका वर्ग में अर्जुन एकेडमी बरसिंहसर ने पहला स्थान हासिल किया। खेल अधिकारी हरिराम चौधरी ने बताया कि बुधवार को फुटबॉल एवं कुश्ती प्रतियोगिता होगी।
mag_Deva hin_Deva